ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สธ. 75/2563เรื่อง หลักเกณฑ์ในรายละเอียดเกี่ยวกับการติดต่อและให้บริการลูกค้า และการจัดการลงทุนสําหรับผู้จัดการเงินทุนสินทรัพย์ดิจิทัล\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในข้อ 3(1) ประกอบกับข้อ 9(2) (4) (5) (7) และ (8)แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 19/2561 เรื่อง หลักเกณฑ์เงื่อนไข และวิธีการประกอบธุรกิจสินทรัพย์ดิจิทัล ลงวันที่ 3 กรกฎาคม พ.ศ. 2561 และข้อ 7/4 และส่วนที่ 3 การเป็นผู้จัดการเงินทุนคริปโทเคอร์เรนซีและการเป็นผู้จัดการเงินทุนโทเคนดิจิทัล ของหมวด 8 ข้อกําหนดตามลักษณะเฉพาะของการให้บริการ แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 19/2561 เรื่อง หลักเกณฑ์ เงื่อนไข และวิธีการประกอบธุรกิจสินทรัพย์ดิจิทัล ลงวันที่ 3 กรกฎาคม พ.ศ. 2561 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กธ. 29/2563 เรื่อง หลักเกณฑ์ เงื่อนไข และวิธีการประกอบธุรกิจสินทรัพย์ดิจิทัล (ฉบับที่ 7) ลงวันที่ 2 ธันวาคม พ.ศ. 2563 สํานักงาน ก.ล.ต. ออกประกาศไว้ดังต่อไปนี้ข้อ 1 ประกาศนี้ให้ใช้บังคับตั้งแต่วันที่ 1 มกราคม พ.ศ. 2564 เป็นต้นไปข้อ 2 ในประกาศนี้"ผู้จัดการเงินทุนสินทรัพย์ดิจิทัล" หมายความว่า ผู้จัดการเงินทุนสินทรัพย์ดิจิทัลประเภทการเป็นผู้จัดการเงินทุนคริปโทเคอร์เรนซีหรือการเป็นผู้จัดการเงินทุนโทเคนดิจิทัล"ประกาศที่ กธ. 19/2561" หมายความว่า ประกาศคณะกรรมการกํากับหลักทรัพย์และตลาดหลักทรัพย์ ที่ กธ. 19/2561 เรื่อง หลักเกณฑ์ เงื่อนไข และวิธีการประกอบธุรกิจสินทรัพย์ดิจิทัล ลงวันที่ 3 กรกฎาคม พ.ศ. 2561 และที่แก้ไขเพิ่มเติมข้อ 3 ข้อกําหนดในรายละเอียดแห่งประกาศนี้ กําหนดขึ้นเพื่อให้ผู้จัดการเงินทุนสินทรัพย์ดิจิทัลปฏิบัติตามประกาศที่ กธ. 19/2561 ในส่วนที่เกี่ยวข้องกับการติดต่อและให้บริการลูกค้า และการจัดการลงทุน ในเรื่องดังต่อไปนี้ ให้เป็นไปในแนวทางเดียวกัน(1) การบริหารความต่อเนื่องของการประกอบธุรกิจ ให้เป็นไปตามหมวด 1(2) การบริหารและการจัดการความเสี่ยงอันเกิดจากการลงทุน ให้เป็นไปตามหมวด 2(3) สัญญารับจัดการเงินทุนสินทรัพย์ดิจิทัล ให้เป็นไปตามหมวด 3(4) การจัดการลงทุน ให้เป็นไปตามหมวด 4(5) การแจ้งข้อมูลเกี่ยวกับการลงทุนต่อลูกค้า ให้เป็นไปตามหมวด 5(6) การรายงานสถานะการลงทุน ให้เป็นไปตามหมวด 6หมวด 1การบริหารความต่อเนื่องของการประกอบธุรกิจ\_\_\_\_\_\_\_\_\_\_\_\_\_\_\_\_\_ข้อ 4 เพื่อให้การบริหารความต่อเนื่องของการประกอบธุรกิจเป็นไปอย่างเหมาะสมและสามารถประกอบธุรกิจได้อย่างมีประสิทธิภาพตามข้อ 9(2) แห่งประกาศที่ กธ. 19/2561ให้ผู้จัดการเงินทุนสินทรัพย์ดิจิทัลจัดให้มีระบบงานเกี่ยวกับการบริหารความต่อเนื่องของการประกอบธุรกิจตามหลักเกณฑ์ในเรื่องดังกล่าวที่กําหนดในประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ในรายละเอียดเกี่ยวกับข้อกําหนดในการจัดให้มีระบบการบริหารความเสี่ยงเพื่อการดําเนินธุรกิจอย่างต่อเนื่องของผู้ประกอบธุรกิจ โดยอนุโลมในกรณีที่ผู้จัดการเงินทุนสินทรัพย์ดิจิทัลเป็นสถาบันการเงินที่มีหน่วยงานกํากับดูแลธุรกิจหลักโดยตรงอยู่แล้วและหน่วยงานกํากับดูแลดังกล่าวได้ออกข้อกําหนดหรือแนวทางปฏิบัติที่เกี่ยวข้องกับการบริหารความเสี่ยงเพื่อการดําเนินธุรกิจอย่างต่อเนื่องไว้แล้ว ให้ผู้จัดการเงินทุนสินทรัพย์ดิจิทัลดําเนินการให้เป็นไปตามข้อกําหนดหรือแนวทางปฏิบัติดังกล่าว โดยไม่ต้องปฏิบัติตามข้อกําหนดในวรรคหนึ่งหมวด 2การบริหารและการจัดการความเสี่ยงอันเกิดจากการลงทุน\_\_\_\_\_\_\_\_\_\_\_\_\_\_\_\_\_\_ข้อ 5 เพื่อให้การบริหารและการจัดการความเสี่ยงอันเกิดจากการลงทุนเป็นไปอย่างเหมาะสมและสามารถประกอบธุรกิจได้อย่างมีประสิทธิภาพตามข้อ 9(4) แห่งประกาศที่กธ. 19/2561 ให้ผู้จัดการเงินทุนสินทรัพย์ดิจิทัลดําเนินการในเรื่องต่าง ๆ ดังต่อไปนี้(1) การบริหารและจัดการความเสี่ยงในเรื่องดังนี้(ก) การระบุความเสี่ยง (risk identification)(ข) การประเมินความเสี่ยง (risk evaluation) ซึ่งต้องครอบคลุมถึงโอกาสหรือความถี่ที่จะเกิดความเสี่ยง รวมทั้งผลกระทบที่อาจเกิดขึ้น(ค) การกําหนดเครื่องมือและมาตรการในการบริหารและจัดการกับความเสี่ยงเพื่อป้องกันหรือลดความเสี่ยงให้อยู่ในระดับที่ยอมรับได้(ง) การติดตามและประเมินประสิทธิภาพในการบริหารและควบคุมความเสี่ยง(2) การป้องกันความเสี่ยงอันเกิดจากการดําเนินการตาม (1)(3) การกําหนดกิจกรรมการควบคุมความเสี่ยงหรือข้อผิดพลาดที่อาจจะเกิดขึ้นและวิธีการแก้ไขข้อผิดพลาดที่เกิดขึ้น (4) การสํารองข้อมูล (backup) สําหรับระบบงานต่าง ๆ ตามที่กําหนดในประกาศที่ กธ. 19/2561(5) การบริหารความเสี่ยงเกี่ยวกับการลงทุนเพื่อเป็นทรัพย์สินของผู้จัดการเงินทุนสินทรัพย์ดิจิทัลหมวด 3สัญญารับจัดการเงินทุนสินทรัพย์ดิจิทัล\_\_\_\_\_\_\_\_\_\_\_\_\_\_\_\_ข้อ 6 เพื่อให้สัญญารับจัดการเงินทุนสินทรัพย์ดิจิทัลของผู้จัดการเงินทุนสินทรัพย์ดิจิทัลเป็นไปอย่างมีมาตรฐาน และเป็นประโยชน์สูงสุดแก่ลูกค้าตามข้อ 7/4 ข้อ 9(5) และข้อ 45 แห่งประกาศที่ กธ. 19/2561 ให้ผู้จัดการเงินทุนสินทรัพย์ดิจิทัลเปิดเผยข้อมูลในสัญญาอย่างน้อยในเรื่องดังต่อไปนี้ ให้ลูกค้ารับทราบเป็นลายลักษณ์อักษรหรือผ่านทางสื่ออิเล็กทรอนิกส์ด้วย(1) สิทธิ หน้าที่ และความรับผิดชอบของผู้จัดการเงินทุนสินทรัพย์ดิจิทัล(2) นโยบายหรือขอบเขตการลงทุนหรือข้อห้ามการลงทุนที่ชัดเจน(3) ผลของการทําธุรกรรมที่มีความขัดแย้งทางผลประโยชน์(4) สิทธิของลูกค้าที่เกี่ยวข้องกับการจัดการเงินทุน รวมถึงรายงานการลงทุน(5) ข้อมูลและคําเตือนต่าง ๆ ที่เกี่ยวข้องกับการลงทุนในสินทรัพย์ดิจิทัล ที่เพียงพอและเหมาะสม เพื่อให้ลูกค้ารับทราบและเข้าใจเกี่ยวกับการลงทุน(6) สิทธิของลูกค้าในการบอกเลิกสัญญาภายใน 5 วันนับแต่วันที่ลงนาม โดยไม่ต้องแจ้งให้ผู้จัดการเงินทุนสินทรัพย์ดิจิทัลทราบล่วงหน้า และไม่ต้องชดใช้ค่าเสียหายใด ๆ แก่ผู้จัดการเงินทุนสินทรัพย์ดิจิทัลเนื่องจากการเลิกสัญญาดังกล่าว(7) สิทธิของลูกค้าในการบอกเลิกสัญญาในกรณีที่ผู้จัดการเงินทุนสินทรัพย์ดิจิทัลไม่สามารถดํารงเงินกองทุนได้ โดยผู้จัดการเงินทุนสินทรัพย์ดิจิทัลจะไม่เรียกร้องค่าเสียหายใด ๆจากลูกค้าอันเนื่องจากการเลิกสัญญาดังกล่าวทั้งนี้ สัญญารับจัดการเงินทุนสินทรัพย์ดิจิทัลตามวรรคหนึ่งต้องไม่มีข้อความที่ผู้จัดการเงินทุนสินทรัพย์ดิจิทัลสามารถปฏิเสธความรับผิดทางแพ่ง อันเนื่องจากการจงใจหรือประมาทเลินเล่อไม่กระทําตามหน้าที่ที่กําหนดไว้ในสัญญา และต้องไม่มีข้อตกลงในลักษณะที่อาจก่อให้เกิดความขัดแย้งทางผลประโยชน์ระหว่างลูกค้ากับผู้จัดการเงินทุนสินทรัพย์ดิจิทัลและบุคคลที่เกี่ยวข้อง เว้นแต่ได้รับความยินยอมจากลูกค้าหมวด 4การจัดการลงทุน\_\_\_\_\_\_\_\_\_\_\_\_\_\_\_\_\_\_\_ข้อ 7 เพื่อให้การจัดการลงทุนเป็นไปด้วยความรอบคอบและระมัดระวัง สอดคล้องกับนโยบายการลงทุนที่เหมาะสมกับลูกค้าตามหลักเกณฑ์ที่เกี่ยวกับการลงทุนตามส่วนที่ 3 การเป็นผู้จัดการเงินทุนคริปโทเคอร์เรนซีและการเป็นผู้จัดการเงินทุนโทเคนดิจิทัล ของหมวด 8 ข้อกําหนดตามลักษณะเฉพาะของการให้บริการ แห่งประกาศที่ กธ. 19/2561 ให้ผู้จัดการเงินทุนสินทรัพย์ดิจิทัลดําเนินการอย่างน้อยในเรื่องดังต่อไปนี้(1) ให้กําหนดขั้นตอนและวิธีดําเนินการในการจัดการลงทุน โดยมีรายละเอียดตามข้อ 8(2) จัดให้มีการปฏิบัติงานด้านการสนับสนุนการจัดการลงทุน โดยมีรายละเอียดตามข้อ 9ข้อ 8 ขั้นตอนและวิธีดําเนินการในการจัดการลงทุน อย่างน้อยต้องครอบคลุมในเรื่องดังต่อไปนี้(1) การกําหนดกลยุทธ์และนโยบายการลงทุน(2) การพิจารณาตัดสินใจในการจัดการลงทุน(3) การส่งคําสั่งซื้อขาย(4) การควบคุมดูแลการจัดการลงทุน(5) การปฏิบัติงานด้านการสนับสนุนการจัดการลงทุนข้อ 9 ในการปฏิบัติงานด้านการสนับสนุนการจัดการลงทุน อย่างน้อยต้องครอบคลุมการดําเนินการดังต่อไปนี้(1) การจัดให้มีบุคลากรหรือส่วนงานที่รับผิดชอบงานสนับสนุนการเข้าทําสัญญาและจัดการลงทุนอย่างชัดเจน(2) การจัดให้มีการกําหนดขั้นตอนและวิธีการทํางานอย่างชัดเจน เพื่อให้ผู้จัดการเงินทุนสินทรัพย์ดิจิทัลสามารถปฏิบัติตามกฎหมายว่าด้วยการประกอบธุรกิจสินทรัพย์ดิจิทัล และหลักเกณฑ์ที่ออกโดยอาศัยอํานาจตามกฎหมายดังกล่าว รวมถึงข้อตกลงที่ทําไว้กับลูกค้าหมวด 5การแจ้งข้อมูลเกี่ยวกับการลงทุนต่อลูกค้า\_\_\_\_\_\_\_\_\_\_\_\_\_\_\_\_\_ข้อ 10 เพื่อให้การแจ้งข้อมูลเกี่ยวกับการลงทุนต่อลูกค้าเป็นไปอย่างถูกต้องและครบถ้วน ตามข้อ 9(7) และ (8) แห่งประกาศที่ กธ. 19/2561 ให้ผู้จัดการเงินทุนสินทรัพย์ดิจิทัลดําเนินการจัดให้มีการเปิดเผยข้อมูลเกี่ยวกับการจัดการเงินทุนให้ลูกค้าทราบในระยะเวลาที่เหมาะสมอย่างน้อยในเรื่องดังต่อไปนี้(1) การวัดผลการดําเนินงานของการลงทุน(2) ผู้ที่รับฝากทรัพย์สิน รวมทั้งหน้าที่และความรับผิดของผู้ที่รับฝากทรัพย์สิน(3) การลงทุนและผลการดําเนินงานของการลงทุน(4) ข้อมูลเกี่ยวกับการลงทุนที่ได้มีการเปลี่ยนแปลงในส่วนที่เป็นสาระสําคัญ(5) ข้อมูลเกี่ยวกับการลงทุนที่อาจก่อให้เกิดความขัดแย้งทางผลประโยชน์ หรือการก่อภาระผูกพันใด ๆ แก่ทรัพย์สินของลูกค้า(6) ข้อมูลเกี่ยวกับการลงทุนอื่นใดเพื่อคุ้มครองประโยชน์ของลูกค้าหมวด 6การรายงานสถานะการลงทุน\_\_\_\_\_\_\_\_\_\_\_\_\_\_\_\_\_ข้อ 11 เพื่อให้การจัดทําและส่งรายงานสถานะการลงทุนสําหรับการติดตามการจัดการลงทุนของผู้จัดการเงินทุนสินทรัพย์ดิจิทัลเป็นไปอย่างถูกต้อง ภายในระยะเวลาที่เหมาะสมตามข้อ 48 แห่งประกาศที่ กธ. 19/2561 ให้ผู้จัดการเงินทุนสินทรัพย์ดิจิทัลจัดทําและรายงานสถานะการลงทุนของลูกค้าต่อสํานักงาน ก.ล.ต. ตามรูปแบบและวิธีการที่กําหนดไว้บนเว็บไซต์ของสํานักงาน ก.ล.ต.ประกาศ ณ วันที่ 4 ธันวาคม พ.ศ. 2563(นางสาวรื่นวดี สุวรรณมงคล)เลขาธิการสํานักงานคณะกรรมการกํากับหลักทรัพย์และตลาดหลักทรัพย์-----------------------หรือจะเอาแบบประกาศระบบ PF สธ.24/62 หมวด 2 ส่วนที่ 2 การจัดการลงทุน